Elevii se întorc, astăzi, în bănci după vacanţa de Paşte, potrivit calendarului aprobat de Ministerul Educaţiei. Următoarea vacanță de vară începe de vineri, 21 iunie.
Există însă și câteva excepții:
- clasele a XII-a zi, a XIII-a seral şi frecvenţă redusă, pentru care anul şcolar are o durată de 34 de săptămâni de cursuri şi se încheie pe 7 iunie 2024,
- clasa a VIII-a anul şcolar are o durată de 35 de săptămâni de cursuri şi se încheie pe 14 iunie 2024.
Pentru clasele din învăţământul liceal – filiera tehnologică şi învăţământul profesional, anul şcolar are o durată de 37 de săptămâni. Cursurile se încheie pe 28 iunie.
Structura anului şcolar 2024-2025
Structura anului şcolar 2024-2025 este următoarea:
- cursuri – luni, 9 septembrie 2024 – vineri, 25 octombrie 2024, (vacanţă – sâmbătă, 26 octombrie 2024 – duminică, 3 noiembrie 2024);
- cursuri – luni, 4 noiembrie 2024 – vineri, 20 decembrie 2024 (vacanţă – sâmbătă, 21 decembrie 2024 – marţi, 7 ianuarie 2025);
- cursuri – miercuri, 8 ianuarie 2025 – vineri, 7 februarie/14 februarie/21 februarie 2025 (în funcţie de decizia inspectoratelor şcolare judeţene); o săptămână de vacanţă la alegere: în perioada 10 februarie 2025 – 2 martie 2025;
- cursuri – luni, 17 februarie/24 februarie/3 martie 2025 – joi, 17 aprilie 2025 (în funcţie de decizia inspectoratelor şcolare judeţene), (vacanţă – vineri, 18 aprilie 2025 – duminică, 27 aprilie 2025);
- cursuri – luni, 28 aprilie 2025 – vineri, 20 iunie 2025, (vacanţa de vară – sâmbătă, 21 iunie 2025 – duminică, 7 septembrie 2025).
Citește și: Protest al poliţiştilor locali la Guvern